CELEX: 32011R0716
Language: lv
Date: 2011-07-19
Title: Padomes Regula (ES) Nr. 716/2011 ( 2011. gada 19. jūlijs ), ar ko nosaka anšovu zvejas iespējas Biskajas līcī 2011./2012. gada zvejas sezonā

23.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 193/11
            
         PADOMES REGULA (ES) Nr. 716/2011
   (2011. gada 19. jūlijs),
   ar ko nosaka anšovu zvejas iespējas Biskajas līcī 2011./2012. gada zvejas sezonā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Padomei ir jānosaka kopējā pieļaujamā nozveja (KPN) zvejniecībām vai zvejniecību grupām. Zvejas iespējas būtu jāsadala starp dalībvalstīm tādā veidā, lai nodrošinātu katras dalībvalsts zvejas darbību relatīvu stabilitāti attiecībā uz visiem krājumiem vai krājumu grupām, un pienācīgi ņemot vērā kopējās zivsaimniecības politikas mērķus, kas noteikti Padomes Regulā (EK) Nr. 2371/2002 (2002. gada 20. decembris) par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1).
            
         
               (2)
            
            
               Piemērotas krājuma pārvaldības un vienkāršošanas nolūkos ir lietderīgi KPN un dalībvalstu kvotas anšovu krājumam Biskajas līcī (ICES VIII apakšapgabals) noteikt attiecībā uz ikgadēju pārvaldības sezonu, kas ilgst no 1. jūlija līdz nākamā gada 30. jūnijam, nevis attiecībā uz kalendārā gada pārvaldības periodu.
            
         
               (3)
            
            
               Padomes Regulā (ES) Nr. 57/2011 (2) ir noteiktas konkrētu zivju krājumu zvejas iespējas 2011. gadā, izņemot anšovus Biskajas līcī.
            
         
               (4)
            
            
               Biskajas līča anšovu KPN 2011./2012. gada zvejas sezonai būtu jānosaka, pamatojoties uz pieejamajiem zinātniskajiem ieteikumiem, ņemot vērā bioloģiskos un sociāli ekonomiskos aspektus un nodrošinot vienlīdzīgu attieksmi pret visiem zvejas sektoriem.
            
         
               (5)
            
            
               Lai nodrošinātu tādu daudzgadu plānu anšovu krājumam Biskajas līcī, kurš aptver zvejas sezonu un kurā paredzēts ieguves kontroles noteikums zvejas iespēju noteikšanai, Komisija 2009. gada 29. jūlijā iesniedza priekšlikumu regulai, ar ko izveido ilgtermiņa plānu anšovu krājumam Biskajas līcī un zvejniecībām, kas šo krājumu izmanto. Ņemot vērā minēto Komisijas priekšlikumu un ievērojot to, ka ietekmes novērtējumā, uz ko pamatojas minētais priekšlikums, ir sniegts visjaunākais novērtējums par to, kāda ietekme ir lēmumiem par anšovu krājuma zvejas iespējām Biskajas līcī, ir lietderīgi attiecīgi noteikt KPN minētajam krājumam. ZZTEK 2011. gada 15. jūlijā sniegtajā ieteikumā novērtēts, ka krājuma biomasa ir aptuveni 98 450 tonnas. Tādēļ zvejas sezonai, kas ilgst no 2011. gada 1. jūlija līdz 2012. gada 30. jūnijam, KPN būtu jānosaka 29 700 tonnu apjomā.
            
         
               (6)
            
            
               Ņemot vērā anšovu zvejas iespēju specifisko piemērošanas jomu un laiku, ir lietderīgi šīs iespējas noteikt ar atsevišķu regulu. Tomēr uz zvejniecību joprojām būtu jāattiecina Regulas (ES) Nr. 57/2011 vispārējie noteikumi par kvotu izmantošanas nosacījumiem.
            
         
               (7)
            
            
               Saskaņā ar 2. pantu Padomes Regulā (EK) Nr. 847/96 (1996. gada 6. maijs), kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (3), ir jānosaka, cik lielā mērā uz Biskajas līča anšovu krājumu attiecas minētajā regulā noteiktie pasākumi.
            
         
               (8)
            
            
               Ņemot vērā 2011./2012. gada zvejas sezonas sākumu un nepieciešamību sniegt gada nozvejas ziņojumus, šai regulai būtu jāstājas spēkā nekavējoties un tā būtu jāpiemēro no 2011. gada 1. jūlija,
            
         IR PIEŅĒMUSI ŠO REGULU.
   1. pants
   Anšovu zvejas iespējas Biskajas līcī
   1.   Kopējā pieļaujamā nozveja (KPN) un tās sadalījums starp dalībvalstīm zvejas sezonā, kas ilgst no 2011. gada 1. jūlija līdz 2012. gada 30. jūnijam, attiecībā uz anšovu krājumu ICES VIII apakšapgabalā, kā noteikts Regulā (EK) Nr. 218/2009 (4), ir šāda (dzīvsvara tonnās):
   
               
                           Suga
                        
                        
                           :
                        
                        
                           Anšovs
                           
                              Engraulis encrasicolus
                           
                        
                     
            
               
                           
                              ICES zona
                        
                        
                           :
                        
                        
                           VIII
                           (ANE/08.)
                        
                     
         
               Spānija
            
            
               26 730
            
            
               Analītiskā KPN
            
         
               Francija
            
            
               2 970
            
         
               ES
            
            
               29 700
            
         
               KPN
            
            
               29 700
            
         2.   Uz zvejas iespēju sadalījumu, kas noteikts 1. punktā, un tā izmantošanu attiecina Regulas (ES) Nr. 57/2011 9., 12. un 14. pantā izklāstītos nosacījumus.
   3.   Regulas (EK) Nr. 847/96 piemērošanas vajadzībām uzskata, ka uz 1. punktā minēto krājumu attiecas analītiskā KPN. Piemēro minētās regulas 3. panta 2. un 3. punktu un 4. pantu.
   2. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 1. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 19. jūlijā
      
         
            Padomes vārdā –
         
            priekšsēdētājs
         
         M. SAWICKI
      
   
   
      (1)  OV L 358, 31.12.2002., 59. lpp.
   
      (2)  OV L 24, 27.1.2011., 1. lpp.
   
      (3)  OV L 115, 9.5.1996., 3. lpp.
   
      (4)  Eiropas Parlamenta un Padomes Regula (EK) Nr. 218/2009 (2009. gada 11. marts) par to dalībvalstu nominālās nozvejas statistikas iesniegšanu, kuras zvejo Atlantijas okeāna ziemeļaustrumu daļā (OV L 87, 31.3.2009., 70. lpp.).